Jegyzőkönyv

Készült: Délegyháza Község Önkormányzata Képviselő-testülete 2017. június 28. napján 16:10 órakor a Polgármesteri Hivatal Tanácstermében megtartott rendkívüli nyílt ülésén.

|  |  |
| --- | --- |
| Jelen vannak a jelenléti ív szerint: | dr. Riebl Antal – polgármester  Bednárik László – képviselő  Darabos Zsuzsanna – képviselő  Görbe István – képviselő |
|  |  |
|  |  |
|  | dr. Molnár Zsuzsanna – jegyző |
|  |  |
|  |  |

Hiányzik: Szilveszter Lajos – alpolgármester, Jakus Lászlóné, és Válóczi Tünde– képviselők igazoltan távol.

dr. Riebl Antal köszönti a megjelenteket, megnyitja az ülést, megállapítja, hogy a Képviselő-testület 4 fővel határozatképes, a jegyzőkönyv hitelesítésére felkéri Darabos Zsuzsanna és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (4 fő), 4 igen szavazattal, tartózkodás és nem szavazat nélkül az alábbi határozatot hozta:

163/2017.(VI.28.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

dr. Riebl Antal javasolja, hogy a Képviselő-testület a következő napirendi pontokat tárgyalja: 1.) Döntéshozatal Széchenyi telep átvételére; 2.) Helyi esélyegyenlőségi program felülvizsgálata; 3.) Hulladékgazdálkodással kapcsolatos döntések meghozatala.

dr. Riebl Antal szavazásra teszi fel a javaslatot.

Képviselő-testület szavazott: (4 fő), 4 igen szavazattal, tartózkodás és nem szavazat nélkül az alábbi határozatot hozta:

164/2017.(VI.28.) számú képviselő-testületi határozat

Délegyháza Község Önkormányzat Képviselő-testülete a rendkívüli nyílt ülés napirendi pontjának megtárgyalását elfogadja az alábbiak szerint:

1.) Döntéshozatal Széchenyi telep átvételére

2.)Helyi esélyegyenlőségi program felülvizsgálata

3.) Hulladékgazdálkodással kapcsolatos döntések meghozatala

Határidő: azonnal

Felelős: Képviselő-testület

1.) Döntéshozatal Széchenyi telep átvételére – előadó: dr. Riebl Antal

dr. Riebl Antal ismerteti az előterjesztést, elmondja, hogy milyen előkészítő munkákat végeztek 2011. óta. A 2013. évtől elinduló földhivatali eljárások ezen a héten lezajlottak, így minden jogi akadály elhárult.

Görbe István elmondja, hogy a telepen az utcák igen szűkek, teherautóval nem járhatók.

dr. Molnár Zsuzsanna elmondja, hogy azokról a területekről van szó, melyek a térképen szántóként vannak feltüntetve. Ha ezeket átvesszük, gyakorlatilag a HÉSz felülvizsgálatba be kell rakni, és abban kell az utcákat kiszabályozni, hogy összehozzuk a valósággal. A bugyisiaknak odáig sikerült eljutni, hogy feltüntetik azokat a kis építményeket, amik a telkeken vannak, nem lakóházként, hanem gazdasági épületként, hiszen mezőgazdasági területen vannak. Javasolja a Bizottságba dr. Riebl Antal polgármestert.

dr. Riebl Antal szavazásra teszi fel a határozati javaslatot az előterjesztéssel egyezően, kiegészítve a bizottsági képviselővel.

Képviselő-testület szavazott: (4 fő), 4 igen szavazattal, tartózkodás és nem szavazat nélkül az alábbi határozatot hozta:

165/2017.(VI.28.) számú képviselő-testületi határozat

Délegyháza Község Önkormányzatának Képviselő-testülete eldönti, hogy a Bugyi Széchenyi telep területrészt – mellékelt tétképen jelölt területet – át kívánja venni Bugyi Nagyközség Önkormányzatától, és a területrész átvételére a területszervezési eljárásról szóló 321/2012 (XI.16) kormányrendet 11.§-a szerinti előkészítő bizottságba dr. Riebl Antal polgármestert javasolja.

**A Képviselő-testület előírja az előkészítő bizottság részére, hogy 2017 július 20-áig tegyen javaslatot Délegyháza Község Önkormányzat Képviselő-testülete és Bugyi Nagyközség Önkormányzat Képviselő-testülete felé.**

**Határidő: 2017. július 20.**

**Felelős: dr. Riebl Antal polgármester**

2.) Helyi esélyegyenlőségi program felülvizsgálata – előadó: dr. Riebl Antal

dr. Molnár Zsuzsanna ismerteti az előterjesztést, mellyel a törvényben foglaltaknak tesz eleget a Képviselő-testület.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (4 fő), 4 igen szavazattal, tartózkodás és nem szavazat nélkül az alábbi határozatot hozta:

166/2017.(VI.28.) számú képviselő-testületi határozat

Délegyháza Község Önkormányzatának Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV. törvény (Ebktv.) 31. § (4) bekezdése értelmében a helyi esélyegyenlőségi program kétévente előírt áttekintésének eleget tett, és arra a következtetésre jutott, hogy a felülvizsgálat nem szükséges, így változatlan formában elfogadja azt.

Határidő: azonnal

Felelős: polgármester

3./ Hulladékgazdálkodási közszolgáltatással kapcsolatos döntések meghozatala – előadó: dr. Riebl Antal

dr. Riebl Antal elmondja, hogy az előző rendkívüli Képviselő-testületi ülésen a testület tárgyalta a Hulladékgazdálkodási Társuláshoz való csatlakozást, és a Társulási Tanács tagjának dr. Répás Józsefet, Kiskunlacháza polgármesterét javasolták. Az új elképzelés szerint Bencze István, Dömsöd polgármestere képviselne bennünket.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, kiegészítve a delegált tag nevével.

Képviselő-testület szavazott: (4 fő), 4 igen szavazattal, tartózkodás és nem szavazat nélkül az alábbi határozatot hozta:

167/2017.(VI.28.) számú képviselő-testületi határozat

1.) Társult tagként létrehozza a Duna-Tisza közi Hulladékgazdálkodási Önkormányzati Társulást, azzal a feltétellel írja alá a társulási megállapodást, hogy a megalakuló társulás keretében a konzorcium tagjai együttműködnek a közös tulajdon tekintetében. Tudomásul veszi, hogy a Duna-Tisza közi Nagytérség Szilárdhulladék Gazdálkodási Konzorciuma hulladékgazdálkodási közszolgáltatás megszervezésére irányuló, a konzorciumi tag településekre kiterjedő kötelezettségeit 2017. október 1-től követően a Duna-Tisza közi Hulladékgazdálkodási Önkormányzati Társulás gyakorolja.

2.) a Társulási Megállapodást a határozat melléklete szerinti tartalommal elfogadja, és felhatalmazza Dr. Riebl Antal. polgármestert annak aláírására.

3.) a Társulási Tanács tagjának Bencze Istvánt, Dömsöd polgármesterét delegálja.

4.) Felkéri a Polgármesteri Hivatalt a szükséges intézkedések megtételére

Határidő: azonnal

Felelős: Polgármester, jegyző

dr. Riebl Antal köszöni a végzett munkát és bezárja az ülést.

k.m.f.

|  |  |
| --- | --- |
| dr. Riebl Antal  polgármester  Darabos Zsuzsanna | dr. Molnár Zsuzsanna  jegyző  Görbe István |
| hitelesítő képviselő | hitelesítő képviselő |
|  |  |